 Gomina AbdulRahman AbdulRazaq ti ipinlẹ Kwara ti fọwọ sọya nita gbangba wi pe ẹnikan ṣoṣo to le mu orileede Naijiria de ilẹ ileri lakoko yii ni Aṣiwaju Bọla Ahmẹd Tinubu. AbdulRazaq lo sọrọ yii lakoko to n bawọn ọmọ orileede yii to n gbe lẹyin odi sọrọ lopin ọsẹ to ṣẹṣẹ pari yii. Nibẹ lo ti sọ pe ki gbogbo wọn dide lati polongo ibo fun Aṣiwaju ẹgbẹ oṣelu All Progressives Congress, APC, Bọla Tinubu lọdun 2023. O ni yatọ si pe wọn n polongo ibo fun Tinubu, o ni ki gbogbo wọn tun ba ara awọn sọrọ lati wa a dibo fun ẹni ti ipo naa tọ si, to si le ṣe ohun tawọn araalu n fẹ. Ilu Newark, New Jersey, ilẹ Amẹrika ni AbdulRazaq ti sọrọ naa nibi akanṣe eto The Bola Ahmed Tinubu BAT Summit Awards  Dinner, eyi tawọn ọmọ Naijiria to n gbe nibẹ ṣagbatẹru ẹ. AbdulRazaq, ti ọkan lara awọn oloye ẹgbẹ APC, Oloriewe Raheem Adedoyin ṣoju fun gba wọn lamọran lati ma ṣe dawọ ipolongo wọn duro nipa bi ba awọn eeyan sọrọ nipa idibo ọdun 2023. 